ตื่นเช้าขึ้นมาเดินไปเข้าห้องน้ำเจ็บตรงท้องน้อยเวลาขับถ่ายมันเจ็บ
สวัสดีค่ะ อาการเจ็บท้องน้อย อาจเกิดจาก- มีลำไส้อักเสบจากการติดเชื้อ ซึ่งมักมีอาการถ่ายเหลวร่วมด้วย- กระเพาะปัสสาวะอักเสบ มักมีอาการปัสสาวะผิดปกติ เช่น ปัสสาวะบ่อย เจ็บเวลาปัสสาวะ ปัสสาวะเป็นเลือดร่วมด้วย- ไส้ติ่งอักเสบ อาการปวดมักเกิดขึ้นอย่างเฉียบพลัน โดยเริ่มที่บริเวณรอบสะดือ ต่อมาย้ายไปปวดที่ท้องด้านล่างขวา อาการปวดจะรุนแรงเรื่อยๆ ภายใน 1-2 วัน และมักมีไข้ร่วมด้วย อาจมีท้องเสีย ท้องอืด อาเจียน ปัสสาวะผิดปกติ ร่วมด้วย- มดลูกอักเสบ จะมีปวดท้องน้อยร่วมกับตกขาวที่ผิดปกติ บางรายอาจมีตกขาวเป็นหนองได้ เจ็บท้องน้อยขณะมีเพศสัมพันธ์- เป็นอาการก่อนที่ประจำเดือนจะมา หรือหากมีอาการขาดประจำเดือน อาจเป็นอาการของการตั้งครรภ์ หรือมีภาวะแทรกซ้อนจากการตั้งครรภ์ได้แนะนำควรสังเกตอาการต่อไปก่อน หากหลังจากนี้ มีอาการท้องเสียตามมา ก็น่าจะเป็นลำไสัอักเสบได้ ก็ให้รักษาตามอาการ แต่หากอาการปวดท้องน้อยเป็นมากขึ้นเรื่อยๆ หรือมีอาการอื่นๆ ร่วม ที่สำคัญคือมีไข้ แนะนำให้รีบไปพบแพทย์ค่ะ